
	Comisia pentru buget, finanţe şi bănci

	
	Bucureşti,        

Nr. 22/585/09.02.2011


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.82/2010 pentru modificarea art.7 alin.(1) pct.2 subpct.2.1 din Legea nr.571/2003 privind Codul fiscal, precum şi pentru modificarea art.III din Ordonanţa de urgenţă a Guvernului nr.58/2010 pentru modificarea şi completarea Legii nr.571/2003 privind Codul Fiscal şi alte măsuri financiar -fiscale,  cu care comisia noastră a fost sesizată în fond cu adresa Biroului Permanent nr.PL.x 661 din 17 noiembrie 2010.
	PREŞEDINTE,

Viorel Ştefan




Parlamentul  României
[image: image1.png]FOMANIA




	Comisia pentru buget, finanţe şi bănci
	
	Bucureşti,    

Nr. 22/585/09.02.2011


RAPORT

asupra a proiectului de Lege privind aprobarea Ordonanţei de urgenţă a Guvernului nr.82/2010 pentru modificarea art.7 alin.(1) pct.2 subpct.2.1 din Legea nr.571/2003 privind Codul fiscal, precum şi pentru modificarea art.III din Ordonanţa de urgenţă a Guvernului nr.58/2010 pentru modificarea şi completarea Legii nr.571/2003 privind Codul Fiscal şi alte măsuri financiar –fiscale

Cu adresa nr. PLx 661 din 17 noiembrie 2010, Biroul Permanent conform art.95 şi 115  din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr.82/2010 pentru modificarea art.7 alin.(1) pct.2 subpct.2.1 din Legea nr.571/2003 privind Codul fiscal, precum şi pentru modificarea art.III din Ordonanţa de urgenţă a Guvernului nr.58/2010 pentru modificarea şi completarea Legii nr.571/2003 privind Codul Fiscal şi alte măsuri financiar –fiscale.
Prezentul proiect de Lege are ca obiect de reglementare, pe de o parte, modificarea prevederilor art. 7 din Codul fiscal, definindu-se criteriile pe care trebuie să le îndeplinească o activitate pentru a fi reconsiderată ca activitate dependentă,iar pe de altă parte, se modifică prevederile art. III din O.U.G. nr. 58/2010. Astfel modificările aduse acestui articol se referă la următoarele aspecte: definirea clară a noţiunii de „venituri de natură profesională, altele decât cele salariale” precizându-se faptul că, în înţelesul acestui act normativ aceste venituri sunt venituri realizate din drepturi de autor şi drepturi conexe şi/sau veniturile rezultate din activităţi desfăşurate în baza contractelor/convenţiilor încheiate potrivit Codului civil.

              Actul normativ stabileşte obligativitatea plăţii contribuţiei individuale de asigurări sociale şi pentru şomaj a persoanelor fizice, în funcţie de modul de desfăşurare a activităţii, respectiv, în mod regulat sau ocazional.

              Actul normativ conţine şi prevederi referitoare la baza de calcul la care se datorează contribuţiile de asigurări sociale şi pentru şomaj .

              Este reglementat  termenul, modul de depunere şi instituţiile la care trebuie depuse, de către plătitorul de venit, a declaraţiilor privind evidenţa nominală a persoanelor care realizează venituri de natură profesională, altele decât cele de natură salarială.
La întocmirea raportului s-au avut în vedere avizele Consiliului legislativ ,Comisiei juridice, de disciplină şi imunităţi, Comisiei pentru muncă şi protecţie socială şi Comisiei pentru învăţământ, ştiinţă, tineret şi sport.
Proiectul de Lege a fost adoptat de Senat în forma iniţială, în condiţiile articolului 115 alineatul (5) teza a III-a din Constituţia României, republicată.
Proiectul de Lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
În raport de obiectul şi conţinutul său, proiectul de Lege face parte din categoria legilor ordinare.
La lucrările comisiei au participat 37 deputaţi, din totalul de 39 membri ai comisiei.
La dezbaterea proiectului de Lege au participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Ghizdeanu Ion – secretar de stat la Ministerul Finanţelor Publice şi doamna Toma Gheorghiţa – director în cadrul aceluiaşi minister.
În urma dezbaterii proiectul de Lege privind aprobarea Ordonanţei de urgenţă a Guvernului nr.82/2010 pentru modificarea art.7 alin.(1) pct.2 subpct.2.1 din Legea nr.571/2003 privind Codul fiscal, precum şi pentru modificarea art.III din Ordonanţa de urgenţă a Guvernului nr.58/2010 pentru modificarea şi completarea Legii nr.571/2003 privind Codul Fiscal şi alte măsuri financiar –fiscale,  în şedinţa din data de 08.02.2011 , comisia , cu majoritate de voturi , propune supunerea spre dezbaterea şi adoptarea Plenului Camerei Deputaţilor a proiectului de Lege în forma adoptată de Senat.
	PREŞEDINTE,

Viorel Ştefan
	SECRETAR,

Iuliu Nosa


Şef serviciu,

Consilier parlamentar Roşu Gica

Întocmit,

Consilier parlamentar Ene Giorgiana

